**Prijedlog**

Na temelju članka 26. stavak 1. točka b) Ustava Županije Posavske – „Pročišćeni tekst“ („Narodne Novine Županije Posavske“, broj 15/23), Skupština Županije Posavske, na \_\_\_\_\_\_\_ sjednici održanoj \_\_\_\_\_\_\_\_ 2024. godine, donosi:

**ZAKON**

**O MIRNOM OKUPLJANJU**

## DIO PRVI – OPĆE ODREDBE

**Članak 1.**

**(Predmet)**

Ovim Zakonom omogućuje se, podržava i štiti sloboda mirnog okupljanja (u daljnjem tekstu: mirno okupljanje) na području Županije Posavske (u daljnjem tekstu: Županija) pod uvjetima propisanim ovim Zakonom.

**Članak 2.**

**(Definicija pojmova)**

1. Pojedini izrazi rabljeni u ovom Zakonu imaju sljedeće značenje:
2. „mirno okupljanje“ je namjerno i privremeno okupljanje osoba na javnom mjestu na području Županije radi izražavanja zajedničkog mišljenja i prenošenja zajedničkih poruka i stajališta pod uvjetima propisanim ovim Zakonom;
3. „javno mjesto“ je prostor koji je u vidnom i slušnom kontaktu s ciljanim predmetom okupljanja;
4. „ciljani predmet okupljanja“ je predmet koji je organizator mirnog okupljanja označio kroz program i cilj prilikom dostavljanja obavijesti o održavanju mirnog okupljanja nadležnoj Policijskoj stanici;
5. „mirno okupljanje u pokretu“ je okupljanje na području Županije koje se odvija kretanjem sudionika u određenom prostoru i kretanjem i zaustavljanjem sudionika na određenim mjestima između mjesta polaska i mjesta završetka kretanja;
6. „organizirano mirno okupljanje“ je okupljanje koje se organizira sukladno ovom Zakonu;
7. „spontano mirno okupljanje“ je okupljanje osoba na području Županije kao neposredan odgovor na određeni događaj u društvu;
8. „suprotno okupljanje“ je mirno okupljanje koje za cilj ima iznošenje mišljenja suprotno onom mirnom okupljanju koje se već održava ili će se održati;
9. „osobito opravdani razlozi“ jesu razlozi koje organizator mirnog okupljanja ne može predvidjeti u vrijeme organiziranja okupljanja;
10. „organizator mirnog okupljanja“ je fizička ili pravna osoba koja poziva na mirno okupljanje, obavještava nadležnu Policijsku stanicu u Upravi policije Ministarstva unutarnjih poslova Županije Posavske (u daljnjem tekstu: Policijska stanica), priprema i organizira mirno okupljanje;
11. „voditelj“ je fizička osoba određena od strane organizatora mirnog okupljanja koja nadzire mirno okupljanje, usmjerava rad redara i pomaže u organiziranju mirnog okupljanja i komunikaciji s policijskim službenicima Policijske stanice;
12. „redar“ je fizička osoba određena od strane organizatora mirnog okupljanja koja pomaže u neometanom odvijanju mirnog okupljanja, pružanju informacija i naputaka sudionicima mirnog okupljanja i tijekom održavanja okupljanja je u neposrednom kontaktu s policijskim službenicima Policijske stanice;
13. „sudionici mirnog okupljanja“ su organizator mirnog okupljanja, voditelj, redar i osobe koje nazoče mirnom okupljanju;
14. „promatrač“ je fizička osoba, predstavnik organizacije civilnog društva ili međunarodne organizacije, branitelj ljudskih prava, predstavnik Institucije ombudsmana za zaštitu ljudskih prava u Bosni i Hercegovini kao i svaka osoba koja promatra i izvješćuje o mirnom okupljanju, a koja se ne smatra sudionikom mirnog okupljanja.
15. Izrazi koji se koriste u ovom Zakonu, a imaju rodno značenje, odnose se jednako na muški i ženski rod.

**Članak 3.**

**(Supsidijarna primjena)**

U pitanjima koja nisu uređena ovim Zakonom supsidijarno se primjenjuje Zakon o upravnom postupku („ Službene novine Federacije Bosne i Hercegovine“ broj 2/98, 48/99 i 61/22).

**DIO DRUGI – MIRNO OKUPLJANJE**

**POGLAVLJE I. OPĆE ODREDBE**

**Članak 4.**

**(Načelo nediskriminacije)**

Ovaj zakon primjenjuje se na sve osobe sukladno Zakonu o zabrani diskriminacije („Službeni glasnik BiH“ broj: 59/09 i 66/16).

**Članak 5.**

**(Načelo proporcionalnosti)**

Kada Policijske stanice vode postupak i rješavaju sukladno ovom Zakonu, dužne su poduzimati mjere koje ne prelaze granice onoga što je odgovarajuće, potrebno i nužno za postizanje cilja u svakom konkretnom slučaju.

**Članak 6.**

**(Vrste mirnog okupljanja)**

1. Mirno okupljanje može biti organizirano ili spontano.
2. Mirno okupljanje iz stavka (1) ovog članka može biti i u pokretu.
3. Mirno okupljanje iz stavka (1) i (2) ovog članka može se organizirati i kao suprotno okupljanje koje uživa jednaku zaštitu sukladno odredbama ovog Zakona.

**Članak 7.**

**(Ograničenje mirnog okupljanja)**

1. Mirno okupljanje može se ograničiti u iznimnim slučajevima propisanim ovim Zakonom.
2. Mirno okupljanje može se ograničiti radi:
3. interesa javne sigurnosti ili javnog reda i mira;
4. sprečavanja izvršenja kaznenih djela;

zaštite zdravlja, javnog morala ili zaštite prava i sloboda drugih osoba, koja se

zasnivaju na načelima proporcionalnosti.

1. Postojanje razloga za ograničavanje mirnog okupljanja iz stavka (2) ovog članka utvrđuje se za svaki konkretan slučaj sukladno načelima iz članka 4. i 5. ovog Zakona.

**Članak 8.**

**(Ograničenje slobode izražavanja)**

Sloboda izražavanja na mirnom okupljanju ograničena je zabranom:

* 1. govora mržnje;
  2. pozivanja i poticanja na rat i nasilje;
  3. pozivanja na vjersku, rasnu, nacionalnu, etničku ili drugu mržnju ili diskriminaciju.

**Članak 9.**

**(Mjesto mirnog okupljanja)**

Mjesto mirnog okupljanja može biti svako mjesto uključujući i privatni posjed za koji organizator mora pribaviti suglasnost vlasnika posjeda, na kojem okupljanje ne dovodi do ugrožavanja prava drugih osoba, javnog morala, sigurnosti i zdravlja ljudi i sigurnosti imovine.

**Članak 10.**

**(Ograničenje mjesta mirnog okupljanja)**

1. Ograničenje mjesta mirnog okupljanja moguće je:
2. u blizini bolnice ili drugih zdravstvenih ustanova ako ometa pristup vozilima hitne pomoći i remeti mir bolesnicima;
3. u blizini predškolskih ustanova, osnovnih, srednjih škola i visoko školskih ustanova dok u njima borave djeca, učenici i studenti;
4. u blizini spomenika kulture ako bi to moglo prouzrokovati njihovo uništenje ili oštećenje;
5. na auto-cesti, magistralnim, regionalnim, lokalnim cestama, cestama u gradu, na način kojim se ugrožava nesmetano odvijanje prometa;
6. u blizini graničnih prijelaza na način kojim se ugrožava nesmetano kretanje osoba i vozila preko granice;
7. u blizini zgrade gdje zasjeda Skupština Županije Posavske, Vlada Županije Posavske, gradsko ili općinsko Vijeće u vrijeme zasjedanja, u blizini zgrade Kantonalnog suda u Odžaku i Općinskog suda u Orašju, Kantonalnog tužiteljstva Posavskog kantona, u tijeku radnog vremena te u blizini zgrada Ministarstva unutarnjih poslova Županije Posavske;
8. u zaštićenim krajobrazima, osim mirnih okupljanja koja imaju za cilj unapređenje i popularizaciju zaštite prirode i čovjekove okoline, kao i obilježavanja značajnih povijesnih datuma.
9. Ako se mirno okupljanje planira održati na mjestu iz stavka (1) ovoga članka Policijska stanica će ukazati organizatoru mirnog okupljanja da se mirno okupljanje na takvom mjestu može djelomično ograničiti ako za to postoje osobito opravdani razlozi ali ne na način da mjesto mirnog okupljanja bude izvan prostora koji je u vidnom i slušnom kontaktu s ciljanim predmetom okupljanja.

**Članak 11.**

**(Ograničenje suprotnog okupljanja)**

1. Ograničenje suprotnog okupljanja pored ograničenja iz članka 7., 8. i 10. ovog Zakona, može se ograničiti u odnosu na mjesto održavanja mirnog okupljanja ili na putanju kretanja u slučaju mirnog okupljanja u pokretu, koje se već održava ili će se održati, a za koje se iznosi suprotno mišljenje.
2. Između sudionika suprotnog okupljanja i mirnog okupljanja za koje se iznosi suprotno mišljenje mora postojati vidna i slušna komunikacija, a u cilju omogućavanja izražavanja i prenošenja suprotstavljenih poruka i stavova.
3. Policijska stanica ima obvezu da u suradnji sa sudionicima mirnog okupljanja osigura neometano održavanje suprotnog okupljanja i mirnog okupljanja za koje se iznosi suprotno mišljenje.

## POGLAVLJE II. OBAVJEŠĆIVANJE O ODRŽAVANJU MIRNOG OKUPLJANJA

**Članak 12.**

**(Obavijest o održavanju mirnog okupljanja)**

(1) Organizator mirnog okupljanja dostavlja mjesno nadležnoj Policijskoj stanici

obavijest o održavanju mirnog okupljanja (u daljnjem tekstu: obavijest) najkasnije pet dana prije održavanja mirnog okupljanja.

(2) Obavijest sadrži:

1. program i cilj mirnog okupljanja;
2. podatke o mjestu, nadnevku, vremenu održavanja i trajanja mirnog okupljanja;
3. procjenu broja sudionika mirnog okupljanja;
4. osobne podatke organizatora mirnog okupljanja, koje čine ime i prezime, kontakt-telefon ili naziv i sjedište organizatora mirnog okupljanja i osobne podatke odgovorne osobe organizatora mirnog okupljanja ako je organizator mirnog okupljanja pravna osoba, koje čine ime i prezime i kontakt-telefon odgovorne osobe organizatora mirnog okupljanja;
5. popis redara s njihovim osobnim podatcima pod uvjetom da su sukladno procjeni broja sudionika mirnog okupljanja nužni na mirnom okupljanju;
6. putanju kretanja i način kretanja sudionika u slučaju mirnog okupljanja u pokretu;
7. potpis podnositelja obavijesti i pečat pravne osobe ukoliko je podnositelj pravna osoba.
8. Iznimno od stavka (1) ovog članka obavijest se dostavlja najkasnije 48 sati prije održavanja mirnog okupljanja kada organizator mirnog okupljanja iz osobito opravdanih razloga obavijest nije mogao dostaviti u roku iz stavka (1) ovog članka.
9. Policijska stanica je obaviještena o mirnom okupljanju kada joj je dostavljena potpuna i blagovremena obavijest.

**Članak 13.**

**(Mirna okupljanja o kojima se ne obavješćuje Policijska stanica)**

1. Policijskoj stanici se ne dostavlja obavijest:
   * 1. radi održavanja spontanog mirnog okupljanja;
     2. radi održavanja sastanaka, tribina, okruglih stolova ili okupljanja registriranih političkih stranaka, sindikalnih i drugih organizacija ili udruga, koji se održavaju u zatvorenom prostoru;
     3. kojem je svrha ostvarivanje gospodarskih, vjerskih, kulturnih, tradicijskih, humanitarnih, športskih, zabavnih i drugih interesa, a koje nema za cilj ostvarivanje prihoda i ako se održava u zatvorenom prostoru.
2. Iznimno od stavka (1) točke b) i c) ovog članka organizator mirnog okupljanja obavješćuje Policijsku stanicu o održavanju mirnog okupljanja kada smatra da je s obzirom na broj sudionika ili prirodu okupljanja potrebito poduzeti dodatne sigurnosne mjere za osiguranje mirnog okupljanja.

**Članak 14.**

**(Način dostavljanja obavijesti o mirnom okupljanju)**

1. Obavijest se dostavlja osobno, preporučenom pošiljkom ili faksom.
2. Iznimno od stavka (1) ovog članka Policijska stanica može i telefonski poziv smatrati

kao obavijest u slučaju kada organizator mirnog okupljanja iz osobito opravdanih

razloga:

* 1. nije bio u mogućnosti dostaviti pisanu obavijest ili
  2. kada je od značaja da se mirno okupljanje održi u određenom vremenskom razdoblju.

1. U slučaju iz stavka (2) ovog članka policijski službenik sastavlja službenu zabilješku koja

sadrži sve podatke iz članka 12. stavka (2) ovog Zakona i dostavlja je rukovoditelju

Policijske stanice.

**Članak 15.**

**(Nepotpuna obavijest)**

1. U slučaju dostavljanja nepotpune obavijesti Policijska stanica bez odlaganja, a najkasnije

u roku od 24 sata od zaprimanja, obavješćuje organizatora mirnog okupljanja o potrebi

otklanjanja formalnih nedostataka i obvezi sastavljanja obavijesti sukladno članku 12.

stavku (2) ovog Zakona.

1. Ako organizator mirnog okupljanja ne dopuni obavijest u roku od 24 sata od obavješćivanja iz stavka (1) ovog članka, smatrat će se da Policijska stanica nije ni obaviještena o mirnom okupljanju.

**Članak 16.**

**(Zabrana održavanja mirnog okupljanja)**

1. Policijska stanica rješenjem zabranjuje održavanje mirnog okupljanja:
   1. ako je mirno okupljanje usmjereno na nasilno ugrožavanje ustavnog poretka;
   2. ako je mirno okupljanje usmjereno na vršenje kaznenih djela ili poticanje na vršenje kaznenih djela;
   3. ako su program i cilj mirnog okupljanja usmjereni na pozivanje ili poticanje na oružani sukob ili nasilje, kršenje ljudskih prava i sloboda i posebnih manjinskih prava i sloboda drugih osoba, nacionalnu, rasnu, rodnu, vjersku ili drugu diskriminaciju, mržnju i nesnošljivost;
   4. ako postoji stvarna i neposredna opasnost da bi održavanjem mirnog okupljanja bili ugroženi sigurnost i zdravlje ljudi i imovina ili bi došlo do stvarne opasnosti od nasilja ili narušavanja javnog reda i mira u većem obujmu.
2. O zabrani iz stavka (1) ovog članka Policijska stanica odlučuje u svakom konkretnom

slučaju na temelju načela proporcionalnosti.

1. Rješenje iz stavka (1) ovog članka donosi se i dostavlja čim se utvrdi postojanje

uvjerljivih razloga za zabranu održavanja mirnog okupljanja, a najkasnije 48 sati prije

održavanja mirnog okupljanja.

1. Rješenje iz stavka (1) ovog članka donosi se i dostavlja u roku od 24 sata prije održavanja

mirnog okupljanja ukoliko je obavijest o održavanju mirnog okupljanja dostavljena u

roku iz članka 12. stavak (3) ovog Zakona.

**Članak 17.**

**(Žalba)**

1. Protiv rješenja iz članka 16. ovog Zakona organizator mirnog okupljanja može izjaviti žalbu najkasnije 24 sata prije održavanja mirnog okupljanja.
2. Žalba se podnosi drugostupanjskom povjerenstvu koje imenuje ministar unutarnjih poslova Županije Posavske, posredstvom mjesno nadležne Policijske stanice.
3. Žalba ne odlaže izvršenje rješenja.
4. Rješenje po žalbi donosi se i dostavlja organizatoru mirnog okupljanja najkasnije u roku od 24 sata od prijama žalbe, ukoliko je mirno okupljanje prijavljeno sukladno članku 12. stavak (1).
5. Rješenje po žalbi donosi se po načelu žurnosti i dostavlja organizatoru mirnog okupljanja u roku od 12 sati od prijama žalbe, ukoliko je mirno okupljanje prijavljeno sukladno članku 12. stavak (3).
6. Organizator mirnog okupljanja dužan je odmah po prijemu rješenja kojim se zabranjuje mirno okupljanje obavijestiti javnost o tome i po mogućnosti ukloniti istaknute obavijesti o održavanju mirnog okupljanja.
7. Protiv rješenja iz stavka (4) i (5) ovog članka može se pokrenuti upravni spor pred Kantonalnim sudom u Odžaku.

**Članak 18.**

**(Odobrenje za održavanje mirnog okupljanja na cesti)**

1. Ako se mirno okupljanje održava na cesti ili dijelu ceste Policijska stanica izdaje odobrenje sukladno Zakonu o sigurnosti prometa na cestama u Županiji Posavskoj („Narodne novine Županije Posavske“ broj 7/20).
2. Ako se zbog održavanja mirnog okupljanja na cesti ili dijelu ceste zabranjuje odvijanje prometa, Policijska stanica izdaje odobrenje uz prethodnu suglasnost koju je organizator mirnog okupljanja dužan pribaviti od nadležnog tijela za promet na čijem se području zabranjuje odvijanje prometa.

## POGLAVLJE III. OBVEZE

**Članak 19.**

**(Obveze organizatora mirnog okupljanja)**

Organizator mirnog okupljanja dužan je:

* 1. voditi i nadzirati mirno okupljanje;
  2. po potrebi angažirati redarsku službu ili agenciju za zaštitu ljudi i imovine;
  3. organizirati i usmjeravati rad redara propisan člankom 21. ovog Zakona;
  4. surađivati s policijskim službenicima Policijske stanice u svezi s planiranjem mjera za održavanje reda i mira tijekom mirnog okupljanja;
  5. omogućiti neometan prolazak vozilima hitne medicinske pomoći, policije i vatrogasnim vozilima kao i vozilima drugih službi potrebitim za održavanje reda i mira na mirnom okupljanju;
  6. poduzimati potrebite mjere da bi se osigurao red na mirnom okupljanju i upozoravati sudionike o obvezi poštivanja Zakona;
  7. u saradnji s policijskim službenicima Policijske stanice prekinuti mirno okupljanje ako nastupi neposredna opasnost za sigurnost ljudi ili imovine.

**Članak 20.**

**(Obveze voditelja mirnog okupljanja)**

1. Organizator mirnog okupljanja može zbog složenosti organizacije mirnog okupljanja, očekivanog broja sudionika ili drugih razloga imenovati voditelja mirnog okupljanja (u daljnjem tekstu: voditelj).
2. Voditelj postupa sukladno članku 19. ovog Zakona.

**Članak 21 .**

**(Obveze redara)**

1. Redar je dužan:
   1. usmjeravati kretanje sudionika mirnog okupljanja;
   2. pružati nužne informacije sudionicima;
   3. ostvarivati i održavati kontakt i suradnju s policijskim službenicima Policijske stanice o svim pitanjima od interesa za neometano održavanje mirnog okupljanja i sigurnosti sudionika;
   4. po potrebi prenositi naredbe policijskih službenika sudionicima mirnog okupljanja.
2. Redar za vrijeme izvršavanja obveza iz stavka (1) ovog članka obvezno nosi prsluk

fluorescentne boje sa istaknutom vidljivom oznakom s natpisom „REDAR“.

**Članak 22.**

**(Obveze sudionika mirnog okupljanja)**

1. Sudionici mirnog okupljanja ne smiju nositi simbole kojima se poziva ili potiče na oružani sukob ili nasilje, kršenje ljudskih prava i sloboda i posebnih manjinskih prava i sloboda drugih osoba, nacionalnu, rasnu, rodnu, vjersku ili drugu diskriminaciju, mržnju i nesnošljivost.
2. Osobe koje nazoče mirnom okupljanju dužne su postupiti po uputama organizatora mirnog okupljanja, voditelja i redara ako su se stekli uvjeti za prekid mirnog okupljanja.

**Članak 23.**

**(Poslovi policijskih službenika)**

Poslove zaštite sigurnosti osoba i imovine, zaštite ljudskih prava i sloboda i posebnih manjinskih prava i sloboda drugih osoba, zaštite zdravlja i druge poslove koji se odnose na osiguravanje mirnog okupljanja vrše policijski službenici u saradnji s nadležnim tijelima javne uprave.

## POGLAVLJE IV. SPREČAVANJE I PREKID MIRNOG OKUPLJANJA

**Članak 24.**

**(Sprečavanje ili prekid mirnog okupljanja)**

Policijski službenici će spriječiti ili prekinuti mirno okupljanje kada je:

1. rješenjem zabranjeno održavanje mirnog okupljanja;
2. nastupila osnova iz članka 16. stavka (1) ovog Zakona.

**Članak 25.**

**(Mjere za sprečavanje ili prekid mirnog okupljanja)**

1. Naredbu o sprečavanju ili prekidu mirnog okupljanja iz članka 24. ovog Zakona policijski službenik izdaje usmeno organizatoru mirnog okupljanja i voditelju.
2. Organizator mirnog okupljanja i voditelj dužni su sudionicima mirnog okupljanja priopćiti da je mirno okupljanje prekinuto i zatražiti da se sudionici mirnog okupljanja mirno raziđu.
3. Ako organizator mirnog okupljanja, voditelj ili sudionici mirnog okupljanja ne postupe sukladno naredbi iz stavka (1) ovog članka, policijski službenici dužni su poduzeti nužne mjere za provedbu naredbe.

**Članak 26.**

**(Zabrana nošenja oružja, opasnih predmeta pogodnih za nanošenje ozljeda i**

**alkoholnih pića)**

Zabranjeno je nošenje oružja, opasnih predmeta pogodnih za nanošenje ozljeda i alkoholnih pića sudionicima mirnog okupljanja, promatračima, predstavnicima medija i osobama koje se kreću prema mjestu održavanja mirnog okupljanja.

**Članak 27.**

**(Izvješćivanje)**

1. Policijska stanica putem nadležne Policijske uprave jednom godišnje izvješćuje Upravu

policije o provedbi ovog Zakona.

1. Izvješće iz stavka (1) ovog članka sadrži podatke o broju:
   1. zaprimljenih obavijesti o mirnom okupljanju;
   2. održanih mirnih okupljanja;
   3. zabranjenih mirnih okupljanja i razlozima zabrane mirnog okupljanja;
   4. spriječenih ili prekinutih mirnih okupljanja;
   5. pokrenutih prekršajnih postupaka sukladno ovom Zakonu.

## POGLAVLJE V. PROMATRAČI I PREDSTAVNICI MEDIJA

**Članak 28.**

**(Promatrač na mirnom okupljanju)**

1. Promatrač na mirnom okupljanju (u daljnjem tekstu: promatrač) može obavijestiti Policijsku stanicu i organizatora mirnog okupljanja o svojoj nazočnosti prije održavanja mirnog okupljanja.
2. Promatraču je dopušteno praćenje mirnog okupljanja i nakon prekida istog bez obzira na to pod kojim okolnostima je prekinuto odnosno spriječeno.
3. Iznimno od stavka (2) ovog članka promatraču se zabranjuje daljnje praćenje okupljanja u slučaju kada bi njegova nazočnost mogla ugroziti njegovu sigurnost ili neopravdano ometati policijske službenike u vršenju svojih ovlasti.
4. Promatrač je dužan nositi obilježja koja nedvojbeno ukazuju da je promatrač.
5. Organizator mirnog okupljanja i policijski službenici ne smiju ograničavati aktivnost promatrača tijekom mirnog okupljanja.

**Članak 29.**

**(Predstavnik medija na mirnom okupljanju)**

1. Od predstavnika medija ne smije se zahtijevati da bude formalno akreditiran kako bi pratio mirno okupljanje i izvješćivao o mirnom okupljanju.
2. Predstavniku medija dopušteno je izvješćivanje s mirnog okupljanja i nakon prekida tog okupljanja bez obzira na to pod kojim okolnostima je prekinuto odnosno spriječeno.
3. Iznimno od stavka (2) ovog članka predstavniku medija se zabranjuje daljnje izvješćivanje u slučaju kada bi njegova nazočnost mogla ugroziti njegovu sigurnost ili neopravdano ometati policijske službenike u vršenju njihovih ovlasti.
4. Predstavnik medija dužan je nositi obilježja koja nedvojbeno ukazuju da je predstavnik medija.
5. Organizator mirnog okupljanja i policijski službenici ne smiju sprečavati, ograničavati i ometati rad predstavnika medija tijekom mirnog okupljanja.

## POGLAVLJE VI. KAZNENE ODREDBE

**Članak 30.**

**(Novčane kazne za organizatora mirnog okupljanja, pravnu**

**i fizičku osobu i odgovornu osobu)**

1. Novčanom kaznom od 500,00 KM do 3.000,00 KM kaznit će se za prekršaj pravna osoba

organizator mirnog okupljanja ako:

* 1. ne dostavi Policijskoj stanici obavijest sukladno članku 12. stavku (1) ovog Zakona;
  2. održi mirno okupljanje koje je zabranjeno rješenjem Policijske stanice (članak 16. stavak (1) ovog Zakona);
  3. postupi suprotno članku 19. ovog Zakona.

1. Za prekršaj iz stavka (1) ovog članka kaznit će se odgovorna osoba u pravnoj osobi

organizatora mirnog okupljanja novčanom kaznom od 400,00 KM do 1.000,00 KM.

1. Za prekršaj iz stavka (1) ovog članka kaznit će se fizička osoba organizator mirnog

okupljanja novčanom kaznom od 300,00 KM do 600,00 KM.

**Članak 31.**

**( Novčane kazne za voditelja mirnog okupljanja)**

Novčanom kaznom od 200,00 KM do 500,00 KM kaznit će se za prekršaj voditelj mirnog okupljanja ako postupi suprotno članku 20. stavak (2) ovog Zakona.

**Članak 32.**

**(Novčane kazne za redara na mirnom okupljanju)**

Novčanom kaznom od 100,00 KM do 300,00 KM kaznit će se za prekršaj redar ako postupi suprotno članku 21. ovog Zakona.

**Članak 33.**

**(Novčane kazne za sudionika mirnog okupljanja)**

Novčanom kaznom od 100,00 KM do 300,00 KM kaznit će se za prekršaj fizička osoba sudionik mirnog okupljanja ako postupi suprotno članku 22. stavak (2) i (3) i članku 26. ovog Zakona.

## DIO TREĆI – PRIJELAZNE I ZAVRŠNE ODREDBE

**Članak 34.**

**(Započeti postupci)**

Svi postupci koji do dana stupanja na snagu ovog Zakona nisu pravomoćno okončani završit će se po odredbama propisa koji je bio na snazi u vrijeme pokretanja postupka.

**Članak 35.**

**(Stavljanje izvan snage)**

Stupanjem na snagu ovog Zakona stavlja se izvan snage Zakon o javnom okupljanju („Narodne novine Županije Posavske“, broj 2/16).

**Članak 36.**

**(Stupanje na snagu)**

Ovaj Zakon stupa na snagu osmog dana od dana objavljivanja u Narodnim novinama Županije Posavske.

Bosna i Hercegovina

Federacija Bosne i Hercegovine

Županija Posavska

Skupština

Broj:

Domaljevac, \_\_\_\_\_\_\_\_\_ 2024. godine

Predsjednik Skupštine

Blaž Župarić

**O B R A Z L O Ž E N J E**

**I. USTAVNOPRAVNA OSNOVA**

Ustavnopravna osnova za donošenje Zakona o mirnom okupljanju sadržana je u članku 26. stavak 1. točka b) Ustava Županije Posavske – „Pročišćeni tekst“ („Narodne Novine Županije Posavske“, broj 15/23), kojim je utvrđeno da Skupština Županije Posavske donosi zakone i ostale propise neophodne za izvršenje ovlasti Županije.

**II. RAZLOZI DONOŠENJA ZAKONA**

Zakonom o javnom okupljanju („Narodne Novine Županije Posavske“, broj 2/16) (u daljnjem tekstu: važeći Zakon) regulirana su javna okupljanja građana na području Županije Posavske radi javnog izražavanja političkih, socijalnih i drugih uvjerenja i interesa, način organizirana mirnih okupljanja i javnih prosvjeda, javnih priredbi i drugih oblika okupljanja. Ovim, trenutno važećim Zakonom izvršena je podjela javnih skupova na: mirna okupljanja i javne prosvjede, javne priredbe i druge oblike okupljanja, što je značajno dovelo do poboljšanja u oblasti zaštite slobode okupljanja u Županiji Posavskoj. Međutim, ista još uvijek nije zadovoljavajuća u usporedbi sa odluku Ombudsmena za ljudska prava Bosne i Hercegovine sa sjednice održane dana 04.02.2019. godine na kojoj je odlučeno da se pristupi izradi Specijalnog izvješća o pravu na slobodu mirnog okupljanja, kao jednog od strateških ciljeva u zaštiti i promociji osnovnih ljudskih prava i sloboda.

Pravo na slobodu okupljanja je sredstvo kojim se osigurava humanost svakog društva, jer ono promovira pluralizam i osnažuje integritet civilnog društva, a usko je vezano i za ostvarivanje drugih prava kao što su: pravo na slobodu izražavanja, pravo na slobodu udruživanja, te pravo na slobodu misli i vjeroispovijesti. Pravo mirnog okupljanja kao i pravo na slobodu izražavanja predstavljaju temelj osnovnih prava u svakom demokratskom društvu.

Bilo kakva ograničenja slobode mirnog okupljanja moraju se tumačiti usko i biti propisana obvezujućim normama relevantnog Zakona jer pretpostavka je uvijek u korist održavanja takvog okupljanja. Obveza je javnih tijela vlasti da štite mirno okupljanje, te da svako ograničenje slobode mirnog okupljanja treba biti u skladu s načelom proporcionalnosti koje zahtijeva da se ograničenja procjenjuju na osnovu specifičnih okolnosti svakog konkretnog slučaja.

Na sastanku sa svim ministarstvima unutarnjih poslova u Bosni i Hercegovini, koji su zajednički organizirali Ured Europske Unije i Misija OESS-a u BiH dana 26.05.2021. godine iznesene su ključne smjernice o potrebi izrade novih zakona o mirnom okupljanju.

Ministarstvo unutarnjih poslova Županije Posavske 06.02.2024. godine imenovalo je Povjerenstvo za izradu prednacrta Zakona o mirnom okupljanju koje je pristupilo njegovoj izradi.

Povjerenstvo je uzimajući u obzir da je Bosna i Hercegovina potpisnica nekoliko Konvencija i Protokola vezanih za slobodu mirnog okupljanja i to: Univerzalne deklaracije o ljudskim pravima, Međunarodnog pakta o građanskim i političkim pravima, Europske konvencije za zaštitu ljudskih prava i osnovnih sloboda i dr., kao i uvažavajući europsku praksu i presude Suda za ljudska prava vezane za slobodu mirnog okupljanja i vodeći računa o usklađivanju propisa sa međunarodnim ugovorima sklopljenim na razini Vijeća Europe, odnosno Ujedinjenih naroda, izradilo tekst prednacrta Zakona o mirnom okupljanju.

Razlozi donošenja su posebice uvođenje poštivanja europskih standarda o slobodi udruživanja i mirnog okupljanja, što predstavlja obvezu Županije Posavske u ispunjenju 14 prioriteta utvrđenih u Mišljenju Europske komisije o zahtjevu Bosne i Hercegovine za članstvo Europskoj uniji iz 2019.godine ( u daljnjem tekstu: Mišljenje Europske komisije).

Predmetni Zakon sadrži najprihvatljivija zakonska rješenja u ovoj oblasti, a s ciljem osiguranja poticajnog okruženja za civilno društvo (prioritet označen rednim brojem 11 u Mišljenju Europske komisije).

Tekstom predmetnog Zakona se uvodi prvenstveno jasna razlika između slobode mirnog okupljanja, koja je predmet ovog Zakona i javnih okupljanja na komercionalnoj osnovi, koja će se urediti posebnim zakonom (Zakonom o javnim priredbama).

**III. NAČELA NA KOJIMA JE ZASNOVAN ZAKON**

Načela na kojima je zasnovan Zakon su:

* načelo nediskriminacije i
* načelo proporcionalnosti.

**IV. USUGLAŠENOST ZAKONA SA EUROPSKIM ZAKONODAVSTVOM**

Predmetnim Zakonom se vrši usklađivanje sa međunarodnim ugovorima sklopljenim na razini Vijeća Europe, odnosno Ujedinjenih naroda:

* Europske konvencije za zaštitu ljudskih prava i osnovnih sloboda;
* Univerzalnom deklaracijom o ljudskim pravima;
* Međunarodnim paktom o građanskim i političkim pravima;
* Međunarodnom konvencijom o ukidanju svih oblika rasne diskriminacije.

**V. MEHANIZMI PROVOĐENJA I NAČIN OSIGURAVANJA POŠTIVANJA PROPISA**

Provedbu ovog Zakona vršit će Policijske stanice Uprave Policije Ministarstva unutarnjih poslova Županije Posavske.

**VI. OBRAZLOŽENJE FINANCIJSKIH SREDSTAVA ZA PROVEDBU ZAKONA I FINANCIJSKI EFEKTI ZAKONA**

Primjena i provođenje Zakona o mirnom okupljanju ne zahtijeva izdvajanje dodatnih sredstava iz Proračuna Županije Posavske.

**VII. OPIS KONSULTACIJA**

Ministarstvo unutarnjih poslova Županije Posavske je u postupku izrade predmetnog Prednacrta Zakona o mirnom okupljanju pribavilo stručno pravno mišljenje Ureda za zakonodavstvo Vlade Županije Posavske broj: 01-V-02-130-1/24 od 27.5.2024. godine u pogledu usklađenosti sa nomotehničkim standardima koje u izradi propisa iz vlastitog djelokruga primjenjuje Skupština Županije Posavske slijedom odredbi Pravila i postupaka za izradu zakona i drugih propisa Federacije Bosne i Hercegovine („Službene novine Federacije BiH“ broj 71/14), te date sugestije uvažilo.

**VIII. OBRAZLOŽENJE PREDVIĐENIH PRAVNIH RJEŠENJA**

**DIO PRVI** koji se odnosi na **Opće odredbe** (članak 1. do članka 3. Zakona) uvodi nove pojmove i definicije, pojedini pojmovi su jasnije definirani, ravnopravnost spolova kao i supsidijarna primjena zakona.

**DIO DRUGI - MIRNO OKUPLJANJE u poglavlju I.**, (članak 4. do članka 11. Zakona) kroz osnovna načela omogućeno je da svatko ima pravo da organizira mirno okupljanje i da u njemu sudjeluje, ali u skladu s odredbama ovog Zakona. Navedene su vrste mirnih okupljanja, te da se ista mogu u ograničiti u izuzetnim slučajevima kada je to u interesu javne sigurnost ili javnog reda i mira, radi sprječavanja izvršenja kaznenih djela i zaštite zdravlja, javnog morala ili zaštite prava i sloboda drugih osoba koje se zasniva na načelima proporcionalnosti u svakom konkretnom slučaju. Zatim, ograničenje govora mržnje, pozivanja i poticanja na rat i nasilje, vjersku, rasnu, nacionalnu, etničku ili drugu mržnju ili diskriminaciju. U Zakonu su navedena i ograničenja mjesta mirnih okupljanja, odnosno mjesta na kojima bi se ugrozila sloboda i zdravlje drugih ljudi, te uništavanje kulturne baštine i zaštićenih krajobraza, kao i ograničenje suprotnog okupljanja. Ovdje je uveden novi pojam “suprotno okupljanje” u odnosu na raniju zakonsku regulativu, a koji podrazumijeva mirno okupljanje koje za cilj ima iznošenje mišljenja suprotno onom mirnom okupljanju koje se već održava ili će se održati.

**U poglavlju II.** Obavješćivanje o održavanju mirnog okupljanja (članak 12. do članka 18. Zakona) uvodi se novi termin „obavijest” umjesto dosadašnjeg „prijava” , što sve obavijest mora sadržavati i način dostavljanja, te situacije kada se Policijska stanica ne obavješćuje o mirnom okupljanju. Zakonskim odredbama dana je mogućnost zabrane održavanje mirnog okupljanja, ako je isto usmjereno na nasilno ugrožavanje ustavnog poretka, na vršenje kaznenih djela ili poticanje na vršenje kaznenih djela, ako su program i cilj mirnog okupljanja usmjereni na pozivanje ili poticanje na oružani sukob ili nasilje, na kršenje ljudskih prava i sloboda čovjeka, na nacionalnu, rasnu, vjersku ili drugu diskriminaciju, mržnju i nesnošljivost, ako postoji stvarna i neposredna opasnost da bi održavanjem mirnog okupljanja bili ugroženi sigurnost i zdravlje ljudi i imovina ili bi došlo do stvarne opasnosti od nasilja ili narušavanja javnog reda i mira u većem obujmu. Ukoliko se zabrani mirno okupljanje obveza Policijske stanice je donošenje rješenja na koje je moguće izjaviti žalbu u propisanom roku. U ovom poglavlju normirano je i pravo održavanja mirnog okupljanja na cesti ili dijelu ceste.

**U poglavlju III.** (članak 19. do članka 23. Zakona) definirane su obaveze organizatora mirnog okupljanja, voditelja mirnog okupljanja, redara i sudionika, te poslovi policijskih službenika.

**U poglavlju IV.** (članak 24. do članka 27. Zakona) propisane su situacije kada policijski službenici mogu da spriječe ili prekinu održavanje mirnog okupljanja, zabrana nošenja oružja, opasnih predmeta pogodnih za nanošenje ozljeda i alkoholnih pića, te obavezu Policijske stanice o izvješćivanju Uprave policije o provođenju ovog Zakona.

**U poglavlju V.** (članak 28. i 29. Zakona) definirana je uloga promatrača i predstavnika medija na mirnim okupljanjima.

**U poglavlju VI.** (članak 30. do članka 33. Zakona) propisane su kaznene odredbe i selektirane određene novčane kazne za prekršitelje Zakona.

**DIO TREĆI-PRIJELAZNE I ZAVRŠNE ODREDBE** (članak 34. do članka 36. Zakona), propisani su slučajevi u svezi sa započetim postupcima, stavljanju van snage Zakona o javnom okupljanju i stupanje na snagu ovoga Zakona.